CRNA GORA

**OPŠTINA BUDVA**

Glavni gradski arhitekta

Broj: 22-U-3/2

Budva, 02.07.2018. godine

**PEKOVIĆ IVAN**

 Zagrebačka br 5, Tivat 85 320

PREDMET: Poziv za dopunu zahtjeva za davanje saglasnosti na idejno rješenje zgrade na kp 488, 489 i dijelovima 490, 491 i 493 KO Sveti Stefan

Glavnom državnom arhitekti ste se obratili zahtjevom broj: 105-19821 od 18.06. 2018. godine, za davanje saglasnosti glavnog gradskog arhitekte na idejno rješenje zgrade na k.p. 488, 489 i dijelovima 490, 491 i 493 KO Sveti Stefan u obuhvatu DUP-a „”Pržno-Kamenovo II “-za dio Kamenovo Vrijesno II za dio “Šipkov krš” („Sl. list CG-OP br: 1/14), izrađenog od strane “Arhi pro” Montenegro doo Tivat. Predmetni zahtjev je 22.6.2018. godine dostavljen Glavnom gradskom arhitekti Opštine Budva na nadležnost.

Odredbom člana 87 i 88 stav 5 tačka 1 Zakona o planiranju prostora i izgradnji objekata („Sl. list CG“ br: 64/17), propisano je da glavni gradski arhitekta daje saglasnost na idejno rješenje zgrade, trga I ostalih javnih prostora u naseljima. Predsjednik Opštine Budva donio je Rješenje o imenovanju Glavnog gradskog arhitekte, i propisao početak obavljanja Zakonom propisanih poslova od 11.6.2018. godine.

Postupajuću po predmetnom zahtjevu utvrđeno je da priložena dokumentacija ne sadrži sve elemente tehničke dokumentacije u skladu sa članom 130 Zakona o planiranju prostora i izgradnji objekata („Sl. list CG“ br: 64/17), kao i Stručnim uputstvom za primjenu člana 87 Zakona o planiranju prostora i izgradnji objekata br. 101-26/99 od 14.03.2018. god, izdatim od strane Ministarstva održivog razvoja i turizma.

S tim u vezi, potrebno je da u smislu člana 60 Zakona o upravnom postupku („Sl. list CG“ br. 56/14, 20/15, 40/16 i 37/17), a u vezi sa članom 130, stav 1 Zakona o planiranju prostora i izgradnji objekata i Stručnog uputstva, a vezano za tačku 1.4 dostaviti sledeće:

* 3-D vizuelizaciju objekta , sa prikazom postojećeg okruženja kako bi se utvrdile relacije projektovanog objekta sa susednim objektima, kao i okruženjem

Uvidom u idejno rješenje objekta planiranog na UP 18 u bloku B (objekat oznake V06) u obuhvatu DUP-a „”Pržno-Kamenovo II “-za dio Kamenovo Vrijesno II za dio “Šipkov krš” („Sl. list CG-OP br: 1/14), glavni gradski arhitekta je konstatovao da predloženo idejno rješenje nije u skladu sa planskim dokumentom dio Sveska II-urbanističko tehnički uslovi, Smjernice za izgradnju, oblikovanje i materijalizaciju. Predloženim idejnim rješenjem za ovu urbanističku parcelu, posebno u dijelu oblikovanja partera i terasa sa otvorenim bazenom povećan je sveukupni volumen objekta (posebno obratiti pažnju na poziciju otvorenog bazena, nalazi se u prostoru između gređevinske i regulacione linije, a smjernicama iz Plana je planiran u okviru zone gradnje u sklopu terase objekta).

U cilju daljeg postupanja po Vašem zahtjevu za davanje saglasnosti na idejno rješenje zgrade, potrebno je da traženu dokumentaciju dostavite glavnom gradskom arhitekti u roku od 5 dana od prijema ovog akta, u suprotnom će Vaš zahtjev biti odbijen rješenjem, saglasno odredbama člana 60, stav 3 Zakona o upravnom postupku („Sl. list CG“ br. 56/14, 20/15, 40/16 i 37/17).

S poštovanjem,

 VD glavnog gradskog arhitekte

 Ana SAMARDŽIĆ